钦定古今图书集成/明伦汇编/官常典/第199卷 > 萧瑀
## 钦定古今图书集成/明伦汇编/官常典/第199卷 > 萧瑀

按《唐书》本传，“瑀字时文，后梁明帝子也。九岁封新安
王，国除。以女兄为隋晋王妃，故入长安。瑀爱经术，善
属文，性鲠急，鄙远浮华。尝以刘孝标《辩命论》诡悖不
经，乃著论非之，以为人禀天地而生而谓之命，至吉
凶祸福则系诸人。今一于命，非先王所以教人者。”通
儒柳顾言、诸葛颍叹曰：“是足鍼孝标膏育矣。”晋王为
太子，授右千牛，即帝位，妃为后，而瑀寖亲宠，频迁尚
衣奉御，检校左翊卫鹰扬郎将。感末疾，不呼医，曰：“天
若假吾馀年，因得为遁阶矣！”后闻，责谓曰：“尔亡国后
不安小官，而高为怪语，罪不测。”瑀复治疾，良已。拜内
史侍郎，数言事忤旨，稍见忌。帝至雁门，为突厥所围，
瑀谋曰：“夷俗可贺，敦与兵马事，况义成公主以帝女
为之，若走一介，使镌喻，宜不战而解。又众商陛下已
平突厥，方复事辽东，故怠不肯战。愿下诏赦高丽，专
讨突厥，则人自奋矣。”帝从之。既而主诡辞谓突厥果
解围去。然帝素意伐辽，又御瑀以谋其机，谓群臣
曰：“突厥何能为？”瑀乘未解时乃绐，恐我，遂出瑀为河
池郡守。部有钞贼万人，吏不制，瑀募勇敢士击降之，
悉捐赀畜赐有功。又击走薛举，众数万。高祖入京师，
招之，挈郡自归。授光禄大夫，封宋国公，拜民部尚书、
秦王，领右元帅。攻洛阳，署瑀府司马。武德元年，迁内
史令。帝委以枢筦，内外百务悉关决。或引升御榻，呼
曰：“萧郎。”瑀自力孜孜，抑过绳违，无所惮。上便宜，每见
纳用。手诏曰：“得公言，社稷所赖，朕既宝之，故赐黄金
一函，公其勿辞。”是岁，州置七职。秦王为雍州牧，以瑀
为州都督。诏尝下中书，未即行，帝让其稽留，瑀曰：“隋
季，内史诏敕多违舛，百司不知所承。今朝廷初基，所
以安危者系号令。比承一诏，必复审，使先后不谬，始
得下，此所以稽留也。”帝曰：“若尔，朕何忧乎？”初，瑀关内
田宅悉赐勋家，至是还给之，瑀尽以分宗族，独留庙
室奉祠。王世充平，进尚书右仆射。七年，以荧惑犯右
执法，避位，不许。久之，迁左仆射。贞观初，房元龄、杜如
晦新得君，事任稍分，瑀不能无少望，乘罅切诋，辞旨
疏躁。太宗怒，废于家。俄拜特进、太子少师，复为左仆
射，实封六百户。帝问瑀：“朕欲长保社稷，奈何？”瑀曰：“三
代有天下所以能长久者，类封建诸侯，以为藩屏。秦
置守令，二世而绝。汉分王子弟，享国四百年。魏、晋废
之，亡不旋跬。此封建之有明效也。”帝纳之，始议封建。
坐与陈叔达忿争御前不恭，免。岁馀，起为晋州都督。
入拜太常卿，迁御史大夫，参预朝政。瑀论议明辩，然
不能容人短意，或偏駮不通，而向法深、房元龄、魏徵、
温彦博颇裁正之，其言多黜，瑀益不平。会元龄等小
过失，瑀即痛劾，不报，由是自失，罢为太子少傅，加特
进，复为太常卿，拜河南道巡省大使。九年，复参预政
事。帝常曰：“武德季，太上皇有废立议，顾朕挟不赏之
功，于昆弟弗见容。瑀于尔时不可以利怵死，惧社稷
臣也。”因赐诗曰：“疾风知劲草，版荡识诚臣。”又曰：“公守
道耿介，古无以过。然善恶太明，或有时而失。”瑀顿首
谢曰：“既蒙教，又许以忠亮，虽死日，犹生年也。”魏徵曰：
“臣有逆众持法，主恕之以公；孤特守节，主恕之以介。
昔闻其言，乃今见之。使瑀不遇陛下，庸能自保邪？”晋
王为皇太子，拜太子太保、同中书门下三品。帝曰：“三
师，以德导太子者也。礼不尊，则无所取法。”乃诏师入
谒，太子出门迎拜，师答拜。每门让乃入，师坐然后坐，
书前后著名称。惶恐。瑀素贵，但中狭，每燕见，辄言元
龄辈朋党盗权，若胶固然，特未反耳。帝曰：“知臣莫若
君，朕虽不明，宁顿懵臧否？”因为瑀晓解。瑀以帝有所
偏信，帝积久亦不平。瑀好浮屠法，间请舍家为桑门，
帝许之矣。复奏自度不能为，又足疾不入谒。帝曰：“瑀
岂不得其所邪？”乃诏夺爵，下除商州刺史。未几，复其
封，加特进。卒，年七十四。遗命敛以单衣，无卜日。诏赠
司空、荆州都督，陪葬昭陵，太常谥曰“肃。”帝以其性忌，
改谥“贞褊。”子锐尚襄城公主，为太常少卿。